Diari Oficial de la Generalitat Valenciana


Sumari del DOGV 3458, del 22-03-1999 (1999/2253)

ORDRE de 5 de març de 1999, de la Conselleria de Cultura, Educació i Ciència, per la qual es modifica parcialment l'Ordre de 3 d'abril de 1998, que regula el procediment d'admissió de l'alumnat en els centres d'Educació Infantil, Educació Primària i Educació Secundària de la Comunitat Valenciana, sostinguts a partir de fons públics.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1999/03/05/(1)/dof/vci/html**

### Dades del document

Número de DOGV
:   3458

Data del DOGV
:   22-03-1999

Secció del DOGV
:   I. DISPOSICIONS GENERALS

Número del document
:   1999/2253


Data del document
:   05-03-1999

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * legislació
    * ensenyament secundari
    * accés a l'educació
    * ensenyament primari
    * educació preescolar
    * ensenyament públic

ORDRE de 5 de març de 1999, de la Conselleria de Cultura, Educació i Ciència, per la qual es modifica parcialment l'Ordre de 3 d'abril de 1998, que regula el procediment d'admissió de l'alumnat en els centres d'Educació Infantil, Educació Primària i Educació Secundària de la Comunitat Valenciana, sostinguts a partir de fons públics. [1999/Q2253]
  
L'article 14 apartat 2.g del Decret 27/1998, de 10 de març (DOGV de 26 de març), pel qual es regula l'admissió de l'alumnat en els centres docents no universitaris de la Comunitat Valenciana sostinguts a partir de fons públics, establix la situació laboral de desocupació dels pares o tutors de l'alumnat, com una de les circumstàncies que ha de ser prevista com a criteri complementari a l'objecte de valorar les sol·licituds d'admissió.
  
L'article 15 del citat decret faculta la Conselleria de Cultura, Educació i Ciència per al desenrotllament d'allò que disposa dit decret i per a la determinació de la documentació que haurà d'aportar-se per a l'acreditació de les circumstàncies objecte de baremació.
  
Fent ús de l'autorització concedida, esta Conselleria va dictar l'Ordre de 3 d'abril de 1998, per la qual es regula el procediment d'admissió de l'alumnat en els centres d'Educació Infantil, Educació Primària i Educació Secundària de la Comunitat Valenciana, sostinguts a partir de fons públics. Esta disposició establix que la situació laboral de desocupació dels pares o tutors de l' alumnat s'haurà d'acreditar presentant la corresponent certificació de l'Institut Nacional d'Ocupació.
  
En virtut d'això i en exercici de les competències que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Únic
  
Es modifica la redacció de l'apartat 18 de l'Ordre de 3 d'abril de 1998, per la qual es regula el procediment d'admissió de l'alumnat en els centres d'Educació Infantil, Educació Primària i Educació Secundària de la Comunitat Valenciana, sostinguts a partir de fons públics, que queda redactat de la forma següent:
  
"Divuit
  
La situació establida en l'article 14.2.g) del Decret 27/1998 s'haurà d'acreditar presentant certificat expedit per la Tresoreria General de la Seguretat Social."
  
DISPOSICIONS FINALS
  
Primera
  
S'autoritza la Direcció General de Centres Docents perquè dicte totes les resolucions que procedisquen per a l'aplicació d'allò que s'ha disposat en la present ordre.
  
Segona
  
Esta ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 5 de març de 1999
  
El conseller de Cultura, Educació i Ciència,


Còpia Permalink ELI